கேள்வி: நேர்மின் கதிர்கள் அல்லது புழைக் கதிர்கள் என்பது என்ன?
பதில்: File:Anode Ray Tube.jpg File:Anode Ray Tube Off.jpg நேர்மின்வாய் கதிர்கள் (நேர்மின் கற்றை அல்லது புழைக் கற்றை) என்பது சில குறிப்பிட்ட வகை வாயு மின்னிறக்கக் குழாய்களால் உருவாக்கப்படும் நேர்மின் அயனிகளின் கற்றையாகும். இவ்வகையான கற்றைகள், 1886-ஆம் ஆண்டில் ஜெர்மனி அறிவியலாளர் யூஜின் கோல்டுஸ்டீன் என்பவர் குரூக்சு குழாய்களைப் பயன்படுத்தி சோதனைகள் மேற்கொண்டிருந்த போது முதன்முதலாக உற்றுநோக்கப்பட்டது. நேர்மின் கதிர்கள் தொடர்பான பிந்தைய பணிகள் வில்லெம் வீன் மற்றும் ஜெ. ஜெ. தாம்சன் ஆகியோரால் மேற்கொள்ளப்பட்டு பொருண்மை அலைமாலை அளவியலின் வளர்ச்சிக்கு உதவியது.